MAY 2, 2014
CHILE
Dzobibi Dziŋɔ Aɖe Gblẽ Nu Le Valparaíso Le Chile
PUENTE ALTO, Chile (Chili)—Le April 13, 2014 dzi la, dzo dze melidzefe xɔŋkɔ si le Valparaíso du gã si le Chile eye Pasifik-ya sesẽ aɖe si fo to nutoa me va yi la na be dzoa keke ta bi tefea keŋkeŋ. Dzoa wu ame 15 ya teti eye nu vevi wɔ ame 500 aɖewo. Afe 2,900 aɖewo hã dome gblẽ keŋkeŋ, eye wòhiã be woadi tefe bubu na ame 10,000 aɖewo.
Yehowa Ðasefowo fe alɔdzedɔwɔfe si le Chile ka nya ta be Ðasefo ŋutsu tsitsi aɖe hã ku le nudzɔdzɔ sia me. Gakpe ɖe eŋu la, Ðasefo 89 bu wofe afewo. Ame siwo dzo le wofe afewo me la va tsi wo nɔvi tadeagulawo gbɔ. Alɔdzedɔwɔfea ɖo kpekpeɖeŋunakɔmiti enumake be woakpe ɖe ame siwo dzi afɔkua dzɔ ɖo la ŋu. Lɔlɔ̃nu faa dɔwɔlawo fe fufofo siwo woɖo la dze tefeawo dzadzra ɖo gɔme xoxo. Ne nɔnɔmewo ɖe mɔ la, woate Ðasefowo fe afe 28 siwo dome gblẽ la tutu.
Afetɔ Jason D. Reed, si nye Yehowa Ðasefowo fe nyanuɖela le Chile, gblɔ be: “Ete ɖe mía dzi vevie esi míese nu siwo gbegbe dzo sia gblẽ le mía nɔviwo ŋu. Míefa mía nɔvi si ku la vevie, eye míaɖo ŋku ame siwo fe fometɔwo kple xɔlɔ̃wo tsi afɔku sia me hã dzi le míafe gbedodoɖawo me. Míayi edzi anɔ kpekpeɖeŋunuwo kple nu bubu siwo hiã ale be woate ŋu anɔ te ɖe afɔku dziŋɔ sia me tsonuwo nu la ɖom ɖe ame siwo ŋu wògblẽ nu le.”
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000
Chile: Jason D. Reed, tel. +56 2 2428 2600
tgl_Latn grn_Latn ewe_Latn ewe_Latn ewe_Latn ewe_Latn ewe_Latn zho_Hant zho_Hant